Havde modtaget en pakke fra udlandet som skulle fortoldes af privatimport. De skrev hvilke informationer de skulle bruge. Jeg forsøgte på beste vis at give dem de korrekte oplysninger. Jeg rykkede dem så pr mail og fik besked på at jeg skulle vente til den blev behandlet. Jeg skrev en gang mere til dem og fik så et svar om at de lige pludselig skulle have mere information, da den tidligere fremsendte var blevet afvist, og at pakken iøvrigt ville gå retur dagen efter - hvilket den så formentlig har gjort da jeg jo har andre ting så som arbejde osv at skulle se til. Det er eddermanme den ringeste omgang klamhuggeri jeg har været udsat for. 

Andre pakker som ikek har skulle fortoldes, er ankommet smadret da de har prøvet at presse dem ned i postkassen. Andre gange når de kommer op på 4. for at levere den, så får man en sur besked om at man skulle være kommet ned, eller at de ikke gad at skulle helt op på 4. sal.

Det er fanme ikke et under at de bliver hængt ud i pressen ofte.

Mit lokale posthus er lukket og det er istedet flyttet ned i en såkaldt postbutik i Kvickly på amager. Her har nummer automaten været istykker i nok 1 måned, så når man kommer ind, så får man flashback til klip man har set i TV fra rusland førhen hvor de stod i lange køer foran butikkerne.

Andre gange hvor vi har modtaget pakker fra udlandet, og har haft ringet til dem, der har de ligefrem råbt af min kone. det er en flok amatører der sidder i privat import

Så alt i alt, så er post danmark dumpet på alle måder! Dyrt, dårlig service, lav kvalitet og frem for alt, personale der er trætte af livet.

Og så lige en sidste ting: Når man så skriver til dem, så meddeler de at det er givet videre til det lokale posthus, og så sker der sådan set ikke mere. Det er den store gulv violin der kommer frem.

Og nu skete det så igen. Post danmark fejlede. Fik T&T nummer tilsendt af afsender, og da jeg tracede den stod der at den var forsøgt afleveret, hvilket er en lodret løgn - både min kone og jeg var hjemme d 28 hvor de skulle have ringet på, og ingen af os har hørt noget. Ydermere står der så at den er lagt til afhentning i en af disse hæslige postbutikker, og at der er lagt en seddel i min postkasser omkring samme. Der ligger INGENTING i min postkasse, og pakken er en tablet til flere 1000 kr, så når jeg idag går ned i postbutikken med mit T&T nummer samt pas og sygesikringsbevis, så har den pakke bare at være der, og de har bare at udlevere den til mig. Min tålmodighed med postdk kan ligge på et MEGET lille sted

Update: Ret skal være ret. Jeg gik ned og fik, ret let, udleveret pakken ved fremvisning af pas. Så en stjerne med pil op..

Har så modtaget 2 henvisninger til at afhente 2 pakker. Konen kunne iøvrigt se at posten havde pakken under armen. Han ringede også på og hun åbnede døren, men alligevel fik vi en seddel i postkassen.
Nå men nu har jeg så 1 pakke der skal afhentes på Amagerbrogade 266 og 1 der skal hentes på Englandsvej... Seriøst post danmark - er der bare helt tomt på 1. sal? Jeg har nu oplevet at skulle hente pakker 3 forskellige steder.

Har iøvrigt fået svar på min direktionsklage (venligt og høfligt) hvor de så beder om tracking numre på de pakker jeg har haft problemer med. Det er fair nok at de skal bruge det til enkelte tilfælde, men:
1. Jeg har desværre ikke gemt de numre
2. Jeg prøver at gøre opmærksom på et større problem

Jeg er ikke interesseret i at et enkelt postbud bliver irettesat, eller at en enkelt postbutik får en sur mail. Jeg er interesseret i at når jeg betaler for at postdk skal aflevere en pakke til mig at de så enten:
1. Afleverer den hvis jeg er hjemme og ikke bare smider en seddel i postkassen uanset hvad.
2. At når de afleverer en pakke, at jeg så ikke får sure kommentarer

Hvorfor er det at man både får pakkesedler og SMS? Kan godt være det er mig, men jeg tjekker normalt ikke T&T nummeret når jeg får pakkesedler, og det gav mig lige en ekstra tur på posthuset for ingenting. Kan man ikke vælge at kun få sms?



Undskyld jeg siger det, men det er edderhyleme et uproffesionelt firma.

02-04-2014 modtager jeg 2 sms'er om at jeg vil modtage en pakke idag. 0357059830052289181 kommer som forventet frem, men 00357059830046355908 mangler at blive afleveret - den står som at den stadigvæk bliver behandlet på jeres pakkecenter. Sig mig lige - er der et specielt krav om at man skal være komplet idiot for at få arbejde hos postdanmark? Jeg skal bruge den her pakke som er en gave, og jeg skal bruge den imorgen - så se at få en ud med den pronto!